CELEX: 32007D0689
Language: sk
Date: 2007-10-25 00:00:00
Title: 2007/689/ES: Rozhodnutie Komisie z  25. októbra 2007 , ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku [oznámené pod číslom K(2007) 5170] (Text s významom pre EHP)

26.10.2007   
            
            
               SK
            
            
               Úradný vestník Európskej únie
            
            
               L 282/60
            
         
      ROZHODNUTIE KOMISIE
   
   z 25. októbra 2007,
   ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku
   [oznámené pod číslom K(2007) 5170]
   (Text s významom pre EHP)
   (2007/689/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Akt o pristúpení Bulharska a Rumunska, a najmä na jeho prílohu VI kapitolu 4 oddiel B písm. f) prvý pododsek,
   keďže:
   
               (1)
            
            
               Nariadením Európskeho parlamentu a Rady (ES) č. 852/2004 z 29. apríla 2004 o hygiene potravín (1) a nariadením Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (2), sa stanovujú určité štrukturálne požiadavky na prevádzkarne, ktoré patria do rozsahu pôsobnosti týchto nariadení.
            
         
               (2)
            
            
               V prílohe VI kapitole 4 oddiele B písm. a) a c) k Aktu o pristúpení Bulharska a Rumunska sa stanovuje, že do 31. decembra 2009 sa určité štrukturálne požiadavky stanovené v uvedených nariadeniach za určitých podmienok nevzťahujú na prevádzkarne v Bulharsku, ktoré sú zaradené do zoznamu v kapitole I a II dodatku k prílohe VI k aktu o pristúpení.
            
         
               (3)
            
            
               V kapitole I dodatku k prílohe VI sa uvádza zoznam prevádzkarní, ktoré spĺňajú požiadavky a majú povolené prijímať a spracúvať bez oddelenia mlieko, ktoré spĺňa požiadavky, a mlieko, ktoré nespĺňa požiadavky. V kapitole II uvedeného dodatku sa uvádza zoznam prevádzkarní spĺňajúcich požiadavky, ktoré majú povolené oddelene prijímať a spracúvať mlieko, ktoré spĺňa požiadavky, a mlieko, ktoré nespĺňa požiadavky.
            
         
               (4)
            
            
               Uvedené zoznamy prevádzkarní boli zmenené a doplnené rozhodnutím Komisie 2007/26/ES z 22. decembra 2006, ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku (3).
            
         
               (5)
            
            
               Bulharsko preskúmalo situáciu v mliekarenskom sektore a prehodnotilo prevádzkarne uvedené v zozname v kapitolách I a II dodatku k prílohe VI.
            
         
               (6)
            
            
               Podľa tohto hodnotenia prevádzkarne uvedené v zozname v kapitole I nespĺňajú štrukturálne požiadavky nariadenia (ES) č. 852/2004. Preto by mali byť tieto prevádzkarne vypustené zo zoznamu v kapitole I. Iba 11 prevádzkarní, pre ktoré zabezpečenie riadneho fungovania dvoch oddelených výrobných liniek nepredstavuje žiadne praktické problémy, by malo zostať v zozname v kapitole II.
            
         
               (7)
            
            
               V záujme prehľadnosti právnych predpisov Spoločenstva je vhodné nahradiť zoznamy prevádzkarní uvedené v kapitolách I a II dodatku k prílohe VI k Aktu o pristúpení Bulharska a Rumunska zoznamami uvedenými v prílohe k tomuto rozhodnutiu.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Dodatok k prílohe VI k Aktu o pristúpení Bulharska a Rumunska sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 25. októbra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 139, 30.4.2004, s. 1.
   
      (2)  Ú. v. EÚ L 139, 30.4.2004, s. 55. Nariadenie naposledy zmenené a doplnené nariadením Rady (ES) č. 1791/2006 (Ú. v. EÚ L 363, 20.12.2006, s. 1).
   
      (3)  Ú. v. EÚ L 8, 13.1.2007, s. 35.
   
      PRÍLOHA
      
         
            „Dodatok k prílohe VI
            KAPITOLA I
            Zoznam prevádzkarní na spracovanie mlieka spracúvajúcich mlieko, ktoré nespĺňa požiadavky, uvedený v prílohe VI kapitole 4 oddiele B písm. a)
            KAPITOLA II
            Zoznam prevádzkarní na dvojaké spracovanie mlieka – mlieka, ktoré spĺňa požiadavky, a mlieka, ktoré nespĺňa požiadavky, uvedený v prílohe VI kapitole 4 oddiele B písm. a) a c)
            
                        Číslo
                     
                     
                        Vet. č.
                     
                     
                        Názov a adresa prevádzkarne
                     
                     
                        Miesto príslušnej prevádzky
                     
                  
                        región Veliko Tarnovo – č. 4
                     
                  
                        1.
                     
                     
                        BG 0412010
                     
                     
                        ‚Bi Si Si Handel‘ OOD
                     
                     
                        
                                    gr. Elena
                                 
                              
                                    ul. ‚Treti mart‘ 19
                                 
                              
                  
                        región Vidin – č. 5
                     
                  
                        2.
                     
                     
                        BG 0512025
                     
                     
                        ‚El Bi Bulgarikum‘ EAD
                     
                     
                        gr. Vidin
                        YUPZ
                     
                  
                        región Vraca – č. 6
                     
                  
                        3.
                     
                     
                        BG 0612027
                     
                     
                        ‚Mlechen ray – 99‘ EOOD
                     
                     
                        gr. Vraca
                     
                  
                        4.
                     
                     
                        BG 0612043
                     
                     
                        ET ‚Zorov-91-Dimitar Zorov‘
                     
                     
                        gr. Vraca
                     
                  
                        región Plovdiv – č. 16
                     
                  
                        5.
                     
                     
                        BG 1612001
                     
                     
                        ‚OMK‘ AD
                     
                     
                        
                                    gr. Plovdiv
                                 
                              
                                    bul. ‚Dunav‘ 3
                                 
                              
                  
                        6.
                     
                     
                        BG 1612011
                     
                     
                        ‚Em Dzhey Deriz‘ EOOD
                     
                     
                        
                                    gr. Karlovo
                                 
                              
                                    bul. ‚Osvobozhdenie‘ 69
                                 
                              
                  
                        región Silistra – č. 19
                     
                  
                        7.
                     
                     
                        BG 1912013
                     
                     
                        ‚ZHOSI‘ OOD
                     
                     
                        s. Chernolik
                     
                  
                        región Sliven – č. 20
                     
                  
                        8.
                     
                     
                        BG 2012020
                     
                     
                        ‚Yotovi‘ OOD
                     
                     
                        gr. Sliven
                        kv. ‚Rechitsa‘
                     
                  
                        región Targovište – č. 25
                     
                  
                        9.
                     
                     
                        BG 2512020
                     
                     
                        ‚Mizia-Milk‘ OOD
                     
                     
                        gr. Targovište
                        Industrialna zona
                     
                  
                        región Chaskovo – č. 26
                     
                  
                        10.
                     
                     
                        BG 2612047
                     
                     
                        ‚Balgarsko sirene‘ OOD
                     
                     
                        
                                    gr. Chaskovo
                                 
                              
                                    bul. ‚Saedinenie‘ 94
                                 
                              
                  
                        región Šumen – č. 27
                     
                  
                        11.
                     
                     
                        BG 2712014
                     
                     
                        ‚Stars kampani‘ OOD
                     
                     
                        
                                    gr. Šumen
                                 
                              
                                    ul. ‚Trakiyska‘ 3“